b'\n_START_ARTICLE_\nRazbojnici (Schiller)\n_START_PARAGRAPH_\nRazbojnici (njem. Die R\xc3\xa4uber) kazali\xc5\xa1no je djelo njema\xc4\x8dkog pisca Friedricha Schillera iz 1781. godine. Djelo govori o dva brata; jedan je buntovnik i karizmatik, drugi je hladan i prora\xc4\x8dunat, koji se bore za ostav\xc5\xa1tinu svog oca. Razbojnici je djelo u pet \xc4\x8dinova i to je prvo Schillerovo kazali\xc5\xa1no djelo. Djelo govori o slobodi i privr\xc5\xbeenosti zakonu, ljudskosti, pobuni i borbi izme\xc4\x91u dobra i zla. Tradicijski ra\xc4\x8duna se da ovo djelo pripada Sturm und Drang-pokretu._NEWLINE_Djelo je objavljeno 1781. bez naznake o piscu i sa pogre\xc5\xa1nim mjestom izdanja. Praizvedba je bila 13. sije\xc4\x8dnja 1782. u nacionalnom kazali\xc5\xa1tu u Mannheimu u re\xc5\xbeiji Wolfganga von Dalberga. Djelo je do\xc5\xbeivjelo uspjeh i zna\xc4\x8dilo je Schillerov proboj. Slu\xc5\xbeilo je kao uzorak za nekoliko opera, izme\xc4\x91u ostalih i istoimene opere skladatelja Giuseppea Verdija iz 1847.'